偈頌一百三十六首  其二一
作者：釋惟一
朝代：宋

paragraphs: 目視雲霄，有一拳未敢分付。
日遊閙市，三十棒且待別時。
遇坎則止，乘流而行。
既無跡於去來，寧有心於動靜。
昨日恁麽，逸翮獨翔，孤風絕侶。
今日不恁麽，翫江月，聽松風。
拈起閤皂山，濃蘸清江水。
平展金鳳洲，寫出祖師意。
貼向十字街頭，俾人人知道，一年十二月，臘月是年尾。
寶祐改元，又從頭起。
萬年萬年更萬年，清江依舊清無底。
道泰不傳天子令，時清休唱太平歌。